Eesti Rahvusringhääling

Eesti Rahvusringhääling (en galego, Radiodifusión Pública de Estonia), tamén coñecida polas siglas ERR, é a compañía de radiodifusión pública de Estonia. Creouse en 2007 e actualmente xestiona cinco cadeas de radio e dúas canles de televisión. É membro da Unión Europea de Radiodifusión.

Historia
O primeiro medio de comunicación estoniano que comezou as súas emisións é a actual Eesti Raadio, baixo a denominación Raadio-Ringhäälingut, o 18 de decembro de 1926. Coa incorporación de Estonia á Unión Soviética, o servizo de radio cambiou o seu nome polo de Radio Tallin. O servizo de televisión iniciou a súa actividade o 19 de xullo de 1955 como Tallinna Televisioonistuudio.

Cando Estonia obtivo a súa independencia, os medios de radio e televisión xa existentes convertéronse nun servizo público do novo estado. En 1990 renomearonse como Eesti Raadio e Eesti Televisioon respectivamente, cun funcionamento independente e separado.

En xaneiro de 2007 aprobouse a Lei de Radiodifusión Pública de Estoniana, que estableceu a creación do ente público Eesti Rahvusringhääling para integrar os servizos de radio e televisión, a partir do 1 de xuño do mesmo ano. Nos seus estatutos, sentou as súas bases nos valores de innovación, servizo público, profesionalidade e responsabilidade coa sociedade civil.Valores de ETV  Eesti Televisioon

Servizos
Radio
 Vikerraadio: Cadea de radio de contidos xerais que basea a súa programación en informativos, magacines e entretemento.
 Raadio 2: Radio con perfil xuvenil, especializada en música.
 Klassikaraadio: Emite música clásica, jazz, folk e programas culturais.
 Raadio 4: Cadea dedicada ás minorías lingüísticas estonas, especialmente enfocada na comunidade de fala rusa.
 Raadio Tallinn: Radio internacional de Eesti Raadio, que inclúe programas das anteriores cadeas e doutras internacionais como BBC Radio ou Deutsche Welle.

Televisión
 Eesti Televisioon: Cadea de servizo público, ofrece unha programación de carácter xeral. Creouse o 19 de xullo de 1955.
 ETV2: Segunda cadea, dispoñible en Televisión Dixital Terrestre. Comezou o 8 de agosto de 2008 coa retransmisión dos Xogos Olímpicos de Pequín 2008.

Notas

Véxase tamén
Outros artigos
 Unión Europea de Radiodifusión
Ligazóns externas
 Sitio web oficial de Eesti Rahvusringhääling   

Categoría:Cadeas de televisión de Estonia